Document ID: 32000R2223

Kommissionens forordning (EF) nr. 2223/2000
af 6. oktober 2000
om ændring af forordning (EØF) nr. 65/82 om gennemførelsesbestemmelser vedrørende overførelse af sukker til det følgende produktionsår
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2038/1999 af 13. september 1999 om den fælles markedsordning for sukker(1), ændret ved Kommissionens forordning (EF) nr. 1527/2000(2), særlig artikel 32, stk. 4, og
ud fra følgende betragtninger:
(1) Ved artikel 32, stk. 1, andet afsnit, i forordning (EF) nr. 2038/1999 blev der åbnet mulighed for, at en sukkerproducerende virksomhed kan overføre hele eller en del af den produktion af A- og B-sukker, der i medfør af artikel 26, stk. 5, i nævnte forordning er blevet produktion af C-sukker, til det følgende produktionsår som produktion i dette produktionsår.
(2) De gennemførelsesbestemmelser, der er fastsat i Kommissionens forordning (EØF) nr. 65/82(3), senest ændret ved forordning (EF) nr. 260/96(4), blev udarbejdet med henblik på den overførsel, der er omhandlet i artikel 32, stk. 1, første afsnit, i forordning (EF) nr. 2038/1999. Disse bestemmelser omfatter også betingelserne for den nye mulighed for overførsel af C-sukker, men det er dog nødvendigt at foretage visse præciseringer for at tage hensyn til, at denne overførsel ikke er undergivet den kvantitative begrænsning, der er omhandlet i artikel 32, stk. 4, i forordning (EF) nr. 2038/1999. Forordning (EØF) nr. 65/82 bør derfor ændres.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
I forordning (EØF) nr. 65/82 foretages følgende ændringer:
1) Artikel 2, stk. 1, andet afsnit, affattes således:"For så vidt angår den overførsel, der er omhandlet i artikel 32, stk. 1, første afsnit, i forordning (EF) nr. 2038/1999, kan virksomhedens beslutning højst omfatte 20 % af dens A-kvote for det produktionsår, i hvilket det pågældende sukker er blevet fremstillet."
2) Artikel 4, stk. 1, litra b), affattes således:
"b) den mængde B-sukker eller C-sukker, der overføres, udtrykt i hvidt sukker og i givet fald opdelt på:
- overførsel i medfør af artikel 32, stk. 1, første afsnit, i forordning (EF) nr. 2038/1999
- overførsel i medfør af artikel 32, stk. 1, andet afsnit, i forordning (EF) nr. 2038/1999".
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. oktober 2000.

Labels: 7
3
17
6